الاتحاد الدولى للنقل الجوى

الاتحاد الدولى للنقل الجوى (الاياتا)  اتاسس فى 19 ابريل 1945 لمواجهة المشاكل اللى ممكن تحصل بسبب التوسع السريع لخدمات الطيران المدنى بعد الحرب العالميه الثانيه.Cargo-XML Standards: Modernizing air cargo communication.  و ما كانش تاسيسه سابقه فريده فى عالم الطيران, فسبقه اتحاد زيه فى 28 اغسطس 1919. و هوا "الاتحاد الدولى للحركه الجويه". و كانت مهمته اساسا جوا قارة اوروبا. بعد توسع اعماله سنة 1939. و المكتب الرئيسى للاتحاد فى مدينة مونتريال. و مكتب تنفيذى رئيسى فى چينيڤ. و مكاتب اقليميه فى: عمان. و بروكسيل. و دكار. و لندن. و ريو دى جانيرو. و سنغافوره. وواشنطن.

 اهداف اياتا واغراضها 

 تطوير النقل الجوى الآمن, و المنتظم, و الاقتصادى لصالح شعوب العالم. لتحقيق الزياده فى معدلات نمو التجاره الدوليه, و حل مشاكل النقل.
 تقديم وسايل التعاون بين شركات و مؤسسات النقل الجوى العامله, بطريقه مباشره او غير مباشره, فى خدمات النقل الجوى الدولى.
 التعاون مع منظمه الطيران المدنى الدولى, و غيرها من المنظمات العالميه و الاقليميه, وثيقه الصله بامور الطيران المدنى والنقل الجوى.

 عضويه الاتحاد 

 عضوية اياتا مفتوحه لشركات الطيران, بشرط يكون للشركه خط جوى منتظم, بين دوله او اكتر, لنقل الركاب, او البضائع, او البريد, و تحمل الشركه جنسيه دوله بيجوز ليها الانضمام لمنظمه الطيران المدنى الدولى ايكاو "ICAO", كمان يجوز للشركات المحليه للدول تنضم للاتحاد كاعضاء غير عاملين. سنة 2016, كان عدد الاعضاء 290 شركه طيران.
 بتباشر اياتا اعمالها, بعدد من اللجان, و بيحدد المؤتمر السنوى العام, اللى بيعقد سنويا, خطوط السياسه العامه للاتحاد. اما الاعمال اليوميه فاختصاص اللجنه التنفيذيه, المتكونه من اعضاء بينتخبهم المؤتمر العام كل تلات سنين . كمان بتتفرع عن اللجنه التنفيذيه لجان متعدده زى: اللجنه الماليه و القانونيه و الفنيهو الطبيه و اللجنه الاستشاريه للحركه. و بتشرف اللجنه التنفيذيه على اعمال اللجان و بتتولى مؤتمرات الحركه الجويه التابعه للاتحاد الاشراف على عقد الاتفاقيات الدوليه المتعلقه بالاجور و الاسعار الدوليه.
 بتخضع قرارات المؤتمر بالضروره لموافقه الحكومات, اللى بتتبع ليها الشركات, و مش ممكن تعديلها بمعرفة اى تنظيم تبع آياتا.

 اعمال اياتا و بمهامها 

 يتولى اياتا مهمه تنسيق العمليات المختلفه لشركات الطيران فى العالم بهدف تنشيط و تدعيم حركه النقل الجوى فى العالم, و تحقيق اعلى مستوى ممكن للتشغيل الاقتصادى, مع الكفاءه و تامين سلامة الركاب, و دراسة المشاكل المتعلقه.
 الاتحاد هوا الاداه الفعآله لمؤسسات النقل الجوى, لانه بيشتغل على ايجاد الحلول المشتركه للمشـاكل, اللى بتعجز عن حلها شركه لوحدها.
 اياتا هيا الوسيله اللى عن طريقها بتربط شركات الطيران خطوطها الجويه, كمان ييدعم الحركه الجويه اللى يتنقلها عشان تكون الشركات فى مجموعها مرفق سنة دولى.
 مؤسسات النقل الجوى اللى بيتكون منها اعضاء الاتحاد بتربط العالم بشبكه ضخمه من الخطوط الجويه.

و بتشمل انشطه آياتا المختلفه:

 اولا: النشاط الفنى 

بتفتح اللجنه الفنيه اياتا مجالات التعاون بين مؤسسات النقل الجوى فى العالم بالمؤتمر السنوى الفنى و اقسامه المختلفه, العالميه و المحليه و النشاط الفنى للاتحاد قائم على اساس التبادل الحر الكامل للمعلومات و الخبرات, بين شركات الطيران.

 ثانيا: النشاط التجارى 

دور الاتحاد الاكتر تعقيد فى مجال عمل اللجنه الاستشاريه الخاصه بالحركه الجويه و هيا الانشطه اللى بتمارسها مؤسسات النقل الجوى و بيختص الاتحاد بالترتيبات المتشابكه بينها و تحديد مستويات الاشكال و الاجراءات و اتفاقيات التسويه.

 تالتا: النشاط المالى للاتحاد 

من مهام اللجنه الماليه للاتحاد الاشراف على كل التسويات و الحسابات بين مؤسسات النقل الجوى للاعمال اللى بيعملوها بينهم.

 رابعا: النشاط الطبى الوقائى 

بتتكون اللجنه الطبيه التابعه للاتحاد, من اطباء و مستشارين تابعين لمؤسسات النقل الجوى و بتختص اللجنه بدراسه العوامل الفسيولوجيه و النفسيه اللى بتتثر على سلامة و راحه, و كفاءة طاقم الطياره و الركاب.

 خامسا: النشاط القانونى 

بتتولى اللجنه القانونيه للاتحاد دراسه و تنفيذ المعاهدات الدوليه, فى مجال القانون العام و الخاص و تنازع القوانين والتحكيم.

 شوف 

 رمز الاتحاد الدولى للنقل الجوى للمطارات.
 رمز مطار اتحاد النقل الجوى الدولى
 المنظمه الدوليه للطيران المدنى.

 لينكات برانيه 

 مصادر 

تصنيف:منظمات